ERC convoca una concentració de suport a Jové al TSJC
Esquerra Republicana ha convocat una concentració de suport al diputat Josep Maria Jové a les 8.15 al Tribunal Superior de Justícia de Catalunya (TSJC), al passeig Lluís Companys de Barcelona. Jové declararà al TSJC perquè és aforat. Està investigat per desobediència, malversació i revelació de secrets. El seu advocat, Andreu Van den Eynde, va demanar que no declarés fins que acabés el judici contra el procés al Tribunal Suprem espanyol, però el TSJC va desestimar-ho. Jové era el número 2 d'Oriol Junqueras al Departament d'Economia i se'l considera una peça clau per a l'organització del referèndum. Jové fou citat com a testimoni al Suprem, però va acollir-se al dret de no declarar perquè està investigat pels mateixos fets.
Qui és l'advocat de Jové?
Andreu Van den Eynde